Крымінагенную абстаноўку тады перыядычна ўзрушвалі пацыенты туббальніцы, якія ў пераважнай сваёй большасці зведалі жыццё калоній, турмаў. Маючы фактычна свабодны выхад за тэрыторыю лячэбнай установы, яны не грэбавалі крадзяжамі, маглі пайсці на рабаванне, больш цяжкія злачынствы. Сітуацыю ўдалося карэнным чынам змяніць, калі намаганнямі ўлады, адміністрацыі бальніцы была ўсталявана вакол тэрыторыі агароджа, устаноўлена відэаназіранне ў кожнай палаце. У бальніцы з’явіўся пост Дэпартамента аховы.